Nyomtatva kizárólag részére (bizalmas) 2020.10.01.

P9729 - Eladó villa, 1037 Budapest (Remetehegy)

Egyedi megjelenésű 1999-ben épített Makovecz-villa eladó jó közlekedésnél, Remetehegyen a Brit Iskola közelében. A házat a Bazilikára tájolták, a felső szintről szép panoráma nyílik a városra, illetve a Hármashatárhegyre. A ház központi részét foglalja el a lenyűgöző méretű és megjelenésű nyitott kandalló, mely köré alakították ki a nappalirészt, dolgozót, étkezőt és a konyhát. Ezek intim kis teraszokkal kapcsolódnak az örökzöldekkel beültetett kerthez. Az emeleten a galériából 4 hálószoba, két fürdőszoba és egy panorámás erkély nyílik. Az alsó szint a kikapcsolódásé, relaxálásé, itt szauna, több részre tagolható szabadidőterem került kialakításra. A parkolás a két duplagarázsban megoldott.